Diari Oficial de la Generalitat Valenciana


Sumari del DOGV 6710, del 09-02-2012 (2012/1096)

Aprovació del conveni interadministratiu d'encàrrec de gestió de la conservació, explotació i manteniment del tram de camí de servei del canal Xúquer-Túria situat al sud de l'autovia A-3.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6710

Data del DOGV
:   09-02-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/1096


Data del document
:   30-01-2012

Organisme emissor
:   Ajuntament d'Aldaia

Tipus de document
:   Anunci

Descriptors 

:   * Aldaia

Aprovació del conveni interadministratiu d'encàrrec de gestió de la conservació, explotació i manteniment del tram de camí de servei del canal Xúquer-Túria situat al sud de l'autovia A-3. [2012/1096]  
El Ple de l'Ajuntament, en sessió celebrada el 27 de desembre de 2011, va aprovar el text de conveni interadministratiu d'encàrrec de gestió de la conservació, explotació i manteniment del tram de camí de servei del canal Xúquer-Túria situat al sud de l'autovia A-3, el qual es va firmar l'11 de gener de 2012 en els termes següents:  
«València, 11 de gener de 2012.  
Reunits  
D'una banda, Juan José Moragues Terrades, com a president de la Confederació Hidrogràfica del Xúquer, organisme autònom dependent del Ministeri de Medi Ambient, nomenat pel Decret 1250/2004, de 14 de maig, en la condició de representant legal d'aquesta.  
  
D'una altra, Carmen Jávega Martínez, com a alcaldessa presidenta de l'Ajuntament d'Aldaia.  
Es reconeixen mútuament la capacitat legal necessària per a l'atorgament d'aquest conveni i, en virtut d'això  
Manifesten  
I. Que l'Ajuntament d'Aldaia té la intenció d'executar les obres d'un vial de la xarxa primària viària municipal que defineix la vora Sud del sector AM6 del sòl urbanitzable del Pla General d'Ordenació Urbana (PGOU). Aquest PGOU té en compte que el vial esmentat connecte amb el pont existent sobre el canal Xúquer-Túria situat junt amb les coordenades UTM ED 50 X=715.480; Y=4.371.981(punt P1 del pla annex) i amb el viari de la zona industrial de Quart de Poblet situat al sud de l'autovia A3. S'adjunta a aquest document una separata del projecte d'execució del vial, redactat per l'enginyer de camins, canals i ports Carlos Barat, i que inclou una planta general del projecte i annexos de resistència estructural dels ponts i túnel del canal afectats.   
II. Que per raons de funcionalitat operativa, és voluntat d'ambdós administracions acordar l'encàrrec de gestió per part de la Confederació Hidrogràfica del Xúquer a eixe Ajuntament, consistent en el lliurament a aquest últim d'un tram del camí, dins del terme municipal de la competència d'eixe Ajuntament, a l'efecte de conservació, explotació i manteniment, amb especial incidència en la seguretat viària. Aquest tram és el comprés entre els punts P1 i P3 del pla annex la posició del qual correspon amb les coordenades següents:  
P1 UTM ED 50 X= 715.480 Y= 4.371.981  
P3 UTM ED 50 X= 715.562 Y= 4.371.608  
  
Actualment una part del tram esmentat, compresa entre el punt P2 del pla annex (amb coordenades UTM ED 50 X=594.337 X= 4.371.771) i el punt P3 citat es troba tancada al trànsit rodat mitjançant sengles barreres de bionda metàl·lica travessades en els seus extrems.  
III. El Ple de l'Ajuntament, en data 27 de desembre de 2011, va ser coneixedor d'aquesta intenció i va facultar l'alcaldessa per a subscriure aquest conveni d'encàrrec de gestió.  
IV. Que la cooperació de l'entitat local a favor de l'administració estatal o autonòmica s'inclou en l'article 70 del text refós de les disposicions locals vigents en matèria de règim local, aprovat pel Reial Decret Legislatiu 781/1986, de 18 d'abril, d'acord amb el qual, mitjançant el corresponent acord, les entitats locals podran assumir o, si escau, col·laborar en la realització d'obres o en la gestió de serveis de l'estat, inclosos els de la Seguretat Social, a través de les formes que disposen les lleis o, en qualsevol cas, mitjançant consorci o convenis. I en aquest mateix sentit l'article 23, apartat e, del Reial Decret Legislatiu 1/2001, Text Refós de la Llei d'Aigües, estableix que són funcions de l'organisme de conca les que es deriven dels convenis amb comunitats autònomes, corporacions locals i altres entitats públiques o privades o dels subscrits pels interessats.  
  
Que l'article 15 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, disposa que la realització d'activitats de caràcter material tècnic o de serveis de la competència dels òrgans administratius o de les entitats de dret públic podrà ser encomanada a altres òrgans o entitats de la mateixa o de distinta administració per raons d'eficàcia o quan no es posseïsquen els mitjans tècnics idonis per al seu exercici. I que quan es realitzen entre òrgans o unitats de distintes administracions es formalitzaran mitjançant firma del corresponent conveni entre elles.  
  
En conseqüència, ambdós parts es reconeixen expressament capacitat legal suficient per a l'atorgament d'aquest conveni i acorden formalitzar-lo d'acord amb les següents:  
Clàusules  
Primera. És objecte d'aquest conveni l'encàrrec de gestió de la conservació, explotació i manteniment, amb especial incidència en la seguretat viària, del tram de camí de servici del canal Xúquer-Túria situat al terme municipal d'Aldaia, comprés entre els punts amb coordenades UTM ED-50 següents:   
Extrem nord: P1 UTM ED 50 X= 715.480 Y= 4.371.981  
Extrem sud: P3 UTM ED 50 X= 715.562 Y= 4.371.608  
Així com dels taulers dels dos ponts sobre el canal existents enfront de sengles extrems esmentats.  
També, per efecte d'aquest conveni, s'autoritza l'ocupació per les obres esmentades dels terrenys de domini públic del canal Xúquer-Túria afectats pel projecte mencionat, així com l'execució de les obres previstes en aquest i definides en la separata que s'acompanya.  
  
Segona. Seran condicions d'ús del camí:  
a) La necessitat de coneixement previ i d'autorització expressa per part de la Confederació Hidrogràfica del Xúquer de qualsevol obra que duga a terme l'Ajuntament en el tram objecte de l'encàrrec, incloses les obres d'estesa de la capa de rodament a què es refereix la manifestació I d'aquest conveni.   
b) La Confederació Hidrogràfica del Xúquer es reserva l'ús del camí que siga necessari per a l'explotació del canal i pot en cas extraordinari i amb l'avís previ a l'Ajuntament tallar el camí quan l'execució d'alguna obra o actuació ho requerisca.  
c) Pel que es refereix a la seguretat viària, l'Ajuntament assumeix l'obligació de mantindre els camins en tot moment adequats a les prescripcions que en cada cas establisca la normativa aplicable.  
Tercera. L'Ajuntament assumeix la realització de totes les actuacions que siguen necessàries a l'efecte de conservació, explotació i manteniment del tram de camí i taulers descrits en la clàusula anterior amb especial incidència en la seguretat viària, i donarà compte en tot moment a la Confederació Hidrogràfica del Xúquer de totes les incidències es que plantegen en matèria de la competència d'aquesta en ocasió de l'exercici de tals actuacions.  
Quarta. L'inici de l'exercici de la gestió encomanada es produirà amb la firma d'aquest conveni.  
Cinquena. L'encàrrec de gestió no suposa cessió de titularitat de la competència i dels elements substantius del seu exercici, i és responsabilitat de l'òrgan o entitat que fa l'encàrrec dictar tots els actes o les resolucions de caràcter jurídic que donen suport o en què s'integre la concreta activitat material objecte de comanda.   
En conseqüència, la Confederació Hidrogràfica del Xúquer podrà en tot moment indicar en l'exercici de la seua competència a l'Ajuntament les actuacions l'execució de les quals siga necessària als efectes que disposa aquest conveni.  
Sisena. La Confederació Hidrogràfica del Xúquer facilitarà informació i dades necessàries i suficients per al compliment de la comanda que es convé.  
Setena. Aquest conveni tindrà una duració de 75 anys, exceptuant la facultat de l'administració que fa l'encàrrec de requerir de l'Ajuntament el cessament de la vigència d'aquest quan així ho requerisca la titularitat i l'exercici de les seues competències.  
Huitena. La jurisdicció contenciosa administrativa serà competent per a conéixer qualsevol controvèrsia que puga derivar-se de la interpretació i execució d'aquest conveni.  
I en prova de conformitat i perquè així conste, ambdós parts subscriuen aquest conveni per duplicat exemplar, al lloc i el dia de la data.»  
  
  
Aldaia, 30 de gener de 2012.- L'alcaldessa: Carmen Jávega Martínez.